google/wiki40b huggingface dataset:
Kulefluer

Utseende

Kulefluene er små til ganske store fluer, kroppslengden varierer mellom 2,5-20 mm., de er noen av de mest spesielt utseende av alle fluer. Den runde kroppen er korthåret eller snau, ofte påfallende farget i gult og svart. Kroppen er kort og tykk, mens hodet er bitte lite. 
Hodet er halvkule-eller kuleformet, fasettøynene er store, vanligvis hårete mellom fasettene og dekker mesterparten av hodet. I pannen sitter det to eller tre punktøyne (ocelli). Antennene varierer mye i form og størrelse men er ofte ganske små, med en lang, tynn antennebørste (artista). Munndelene er forlenget til en sugesnabel nesten like lang som kroppen hos noen arter, hos andre er munndelene nesten helt redusert og ikke funksjonelle. 
Vingene er forholdsvis små og smale, med svært varierende årenett. Under vingene sitter det meget store vingeskjell (squama). 
Beina er slanke og forholdsvis korte.

Levevis

Hunnene legger veldig mange egg, 2000-5000 har blitt observert. Noen arter flyr over og "teppebomber" terrenget med egg, andre legger dem i klynger. De bittesmå, 0,3-0,5 mm. lange, nyklekkede larver finner selv fram til edderkoppene de skal utvikle seg i. Som rimelig er er det bare noen få larver som klarer dette, derfor det veldig høye eggtallet. 
De små larvene kryper raskt omkring og kan også sprette ganske langt. De kan krype opp en enkelt tråd i et edderkoppnett for å finne et passende vertsdyr. Larver som finner en edderkopp, fester seg på denne og borer seg inn i edderkoppen på et sted der huden er tynn, for eksempel ved beinfestet. 
Den lille larven vandrer vanligvis til bakkroppen til edderkoppen, der den utvikler seg videre. Ofte kan larven ligge i en dvaletilstand en stund etter at den har vandret til bakkroppen til edderkoppen, hos noen langlivede fugleedderkopper har man funnet at kuleflue-larver kan ligge i dvale opptil 10 år før de fortsetter utviklingen. Til slutt spiser larven opp det meste av innholdet i edderkoppens bakkropp og dreper slik verten. Den utvokste larven biter seg så ut fra den døde edderkoppen og går i et puppestadium, der den forvandles til en fullt utviklet flue (imago). 
Det ser ikke ut til at kuleflue-artene har spesialisert seg på visse edderkopp-arter. Kulefluene er nokså fåtallige og det er uvanlig at mer enn 1 % av alle edderkopper i en bestand har kulefluelarver i seg. 
De voksne insektene er nokså kortlivede og man ser dem sjelden. De artene som har velutviklede munndeler kan finnes på blomster der de drikker nektar.
Larvene, som lever inne i edderkopper, som parasitter, er «maggot-lignende» eller pæreformede. Det første larvestadiet klekkes utenfor verten og larvene må selv finne edderkopper de kan angripe.  Larvene i dette stadiet ser derfor noe annerledes ut og er mye kvikkere enn de stadiene som lever inne i edderkoppen.
Super Smash Bros. Melee

Mottakelse

Super Smash Bros. Melee fikk god kritikk etter at det kom ut, mye grunnet alt som hadde blitt lagt til fra forrige utgivelse i serien, Super Smash Bros., blant annet nye spillmoduser, ettertraktede karakterer og nye baner å utforske ga både gamle og nye fans mye å by på. Det grafiske fikk også mye ros. Blant annet i GameSpots annmeldelse trakk de frem hvor detaljerte karakter- og bakgrunnsmodellene, og animasjonene var. Hvor mye spilleren er i kontroll av sin karakter kan også trekkes frem som et hovedsalgspunkt, og er en hovedgrunn til hvor populært spillet er, og hvorfor spillet fortsatt vokser i konkurranseformat.
S. O. S. Selskapsreisen 3

Handling

Som i de andre filmene har også denne Lasse Åberg som Stig-Helmer og Jon Skolmen som Ole i hovedrollene. Etter et kostymeparty ender Stig-Helmer og Ole på en øygruppe utenfor Stockholm sammen med en masse rike mennesker, og resultatet av dette er selvfølgelig kaos.
Lockheed Martin X-44

Historie

Under utviklingen av Lockheed Martin F-22 Raptor ble flere tekniske løsninger vurdert, blant annet et haleløst design som skulle kontrolleres ved hjelp av vektorstyrte jetstråler. Meningen var å modifisere en av prototypene til F-22. Flyet er fremdeles på prosjektstadiet, men er blitt tildelt betegnelsen X-44. USAs flyvåpen USAF og NASA har vurdert å finansiere konstruksjonen av flyet, men hittil (august 2008) er ingen kontrakt offentliggjort.

Formål

X-44 skal teste ut en deltavinget konfigurasjon uten vertikale halefinner. For å kontrollere flyet skal det utstyres med styrbare dyser på hovedmotorene (vektorstyring av jetstrålen). Et avansert styreprogram må utvikles for å styre og stabilisere flyet.

Design

X-44 er i prinsippet tenkt som en F-22 Raptor med deltavinger, uten vertikale halefinner, og med vektorstyring av jetdsysene på de 2 hovedmotorene. Designet har ingen bevegelige aerodynamiske kontrollflater, noe som betyr at de vektorstyrte jetstrålene er eneste styremiddel.
Kinas kommunistpartis 11. sentralkomité

Kinas kommunistpartis 11. sentralkomité var i sesjon fra 1977 til 1982. Det avholdt syv plenarsesjoner.
Sjef Heimevernet

Sjef Heimevernet (tidligere Generalinspektøren for Heimevernet (GIHV)) er en militær embedsmann utnevnt av Kongen i statsråd som har ansvaret for å styre det norske Heimevernet.

Bakgrunn

Som en del av langtidsplan for forsvarssektoren ble embeds- og stillingstittelen endret til sjef Heimevernet fra 1. januar 2017.

Oppgaver og ansvar

Sjef Heimevernet nærmeste overordnede er Forsvarssjefen (FSJ). 
Sjef Hæren har ansvar for styrkeproduksjon og operativ virksomhet i fred, krise og krig, samt operativ ledelse av styrkene på taktisk nivå. 
Heimevernet er delt inn i fire regioner, 11 distrikter og 241 områder landet over. I tillegg kommer 12 innsatsstyrker.
Verdensmesterskapet i sykkelcross

VM i sykkelcross ble første gang arrangert i 1950 for menn. Kvinner kom med på programmet 50 år senere. I tillegg til menn og kvinner elite er det også en U23- og en juniorklasse for menn.
Parapomecyna

Utbredelse

Slekten er utbredt i Afrika.
Anauxesida

Utseende

Agapanthiini er middelsstore, avlange, gråbrune trebukker. Antennene er ganske lange, hos hannene mye lengre enn kroppen. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Afrika.
Digital eXtreme Definition

DXD (Digital eXtreme Definition) er et digitalt lyformat med en målefrekvens på 352.800 Hz i 24 BIT oppløsning. Dette gir en datastrøm på 8.4672 Mbit/s per lydkanal. Teknologien er utviklet av Merging Technologies (Sveits) og Digital Audio Denmark. Formatet er verifisert av Philips/Sony som produksjonsformat for Super Audio CD (SACD), hvor DXD konverteres ned til DSD. Norske Lindberg Lyd var først i verden til å ta i bruk DXD ved innspillingen av MOZART fiolinkonserter med Marianne Thorsen og TrondheimSolistene i Selbu kirke i juni 2006.
Chris Sommerset

Chris Sommerset (født 1870, død ?), er en tegneseriefigur fra bladet Fantomet. Han var sønn av det syttende Fantomet og hans ungdomskjærlighet, piratdronningen Kate Sommerset.

Biografi

Chris Sommerset ble født utenfor ekteskapet og er omtalt som det syttende Fantomets «uekte sønn». Som niåring blir han sendt på internatskole i London, men trives ikke her. I 1889 har Chris rømt fra skolen og England og er blitt pirat sammen med Singh-piratene. Det syttende Fantomet drar straks etter sin eldste sønn når han får vite dette. Samme år ser Chris det syttende Fantomet bli drept. Chris Sommersets bror, det attende Fantomet avlegger eden og sverger hevn for sin far. Det blir Kate Sommerset som fullfører hevnen. I denne historien blir Chris lenket til rullestol etter tortur.
I London vinteren 1889–1890 er Chris sammen med den noe eldre mørkhudete Anna. Anna mønstret på piratdronningen Kate Sommersets skip Crimson Corsair i sin ungdom, og Chris ble kjent med henne gjennom sin mor. Sammen klarer Anna og Chris og helbrede Chris slik at han igjen kunne gå. I 1890 gifter de seg, og året etter blir det attende Fantomets nevø født. Han får navnet Kit (Christoffer) Sommerset.
I 1891 er det attende Fantomet i London hos Chris og Anna. De blir innblandet i en massemordsak kalt «Tunnelbanemordene».
Øye for øye (film)

Handling

Russell Baze (Christian Bale) og hans yngre bror Rodney (Casey Affleck) bor i det økonomisk trøblete Rustbeltet, og har alltid drømt om å komme seg vekk derifra og finne et bedre liv. Men når en grusom tilfeldighet gjør at Russell havner i fengsel, blir broren lurt inn i et av de mest farlige og grusomme kriminalmiljøene i den nordøstlige delen av USA - en feil som potensielt kan koste ham alt. Når Russell slipper ut må han dermed velge mellom hans egen frihet eller om han vil risikere alt for å rettferdiggjøre broren.
Gorilla Glass

Gorilla Glass er en type herdet glass utviklet og produsert av Corning. Gorilla Glass er et registrert varemerke og markedsføres som ripesikkert, med en verdi i Vickers hardhetstest på 622 til 702. Det produseres i USA, Syd-Korea og Taiwan.
Det alkaliske aluminiumsilikatglasset brukes hovedsakelig som dekkglass på berøringsskjermer i bærbare enheter slik som mobiltelefoner og håndholdte datamaskiner.
Orobrassolis ornamentalis

Utseende

En middelsstor, lyst gråbrun sommerfugl. Forvingen har en tydelig øyeflekk.

Levevis

Denne sjeldne arten er funnet i noen få eksemplarer på høytliggende gressmarker.

Utbredelse

Arten er bare kjent fra Brasil.
Saraj

Saraj (avledet fra persisk سرای / sarây – «Hus», «Boplass») var hovedstaden i Den gylne horde og en av middelalderens største byer.
Byen ble grunnlagt av Batu Khan i 1242 og lå ved Akhtuba, en sideelv av Volga. Byen lå 120 kilometer opp elven fra Astrakhan i det som i dag er Astrakhan oblast. Innbyggertallet blir estimert til ca. 600 000. Saraj var en multikulturell by, og blant innbyggerne var blant annet alanere, kiptsjakere, italienere, bysantinere og russere.
Batus by ble senere flyttet noe oppover elven av av khanen Berke. Den nye byen ble kalt Sarai Berke, mens den gamle byen ble kjent som Sarai Batu. Sarai Berke ble ødelagt av Timur Lenk i 1395, og senere også av Meñli I. Giray i 1502. Saraj ble endelig ødelagt av Ivan IV i 1556 da han erobret Astrakhan-khanatet.
Ryfylkealliansen

Ryfylkealliansen er en forening som gjennom langsiktig merkevarebygging skal fremme identitet, bolyst og verdiskaping i Ryfylke. 
Den dekker de seks kommunene Finnøy, Forsand, Strand, Hjelmeland, Suldal og Sauda.
Medlemmer er kommuner, bedrifter, lag og institusjoner. Pr. mai 2019 har alliansen 170 medlemmer.
Louis Béroud

Mona Lisa

Béroud var innledningsvis en del av forsvinningen av Mona Lisa fra Louvre. Den 22. august 1911 kom Béroud til Louvre for lage en skisse av maleriet Mona Lisa som skulle bli hans maleri kalt for Mona Lisa i Louvre (se illustrasjon), men der hvor Leonardo da Vincis berømte portrett skulle ha hengt sto det kun fire jernkroker igjen. Béroud tilkalte vaktsjefen for seksjonen som mente at maleriet måtte ha blitt fraktet bort for fotografering for markedsføring. Noen få timer senere sjekket Béroud tilbake og det ble bekreftet at Mona Lisa ikke var til fotografering. Alarmen gikk og Louvre ble stengt i en hel uke mens etterforskningen av tyveriet ble gjort.
Discokule

Historie

Discokuler ble først brukt mye i nattklubber i 1920, men var også i bruk før det. Fra 1960 til 1980 var discokulen en standard del av utstyret i diskoteker, og ved slutten av det 20. århundret hadde navnet discokule eller discoball blitt ganske populært.

Kjente discokuler

Pink Floyd brukte en discokule på sine 1987 og 1994 verdensturneer. Discokulen som ble brukt i 1987 var mye større enn en normal discokule, men ikke like stor, som ble brukt i 1994. Denne spesielle discokulen er en av de største i verden. Den er 4,9 meter i diameter med en høyde på 21,3 meter og en bredde på 7,3 meter. Til dette brukes det en 12 kilowatt Phoebus HMI lampe og begge discokulene kan sees på video fra turneen, under sangen ”Comfortably Numb”.
U2 hadde en sitron-formet discokule på deres 1997-1998 PopMart Tour. Bandet viste frem sitron-discokulen på slutten av hovedsettet. Bandet har også gitt ut salgsfremmende discokuler for å få frem bandets sang ”Discothèque” , fra albumet Pop.
Madonna brukte også en to tonns discokule som ble pyntet med 2 millioner dollar i Swarovski-krystaller for hennes Confessions Tour i 2006.
Verdens største discokule er i Blackpool, i Storbritannia.
SSX

Snowboard Supercross (bedre kjent som SSX) er en serie med vinteridrett-spill som utgis av produsenten Electronic Arts for flere spillkonsoller. Fram til SSX on Tour var det bare snowboardkjøring i serien. I SSX on Tour fra 2005 introduserte EA ski, som ble overført til SSX Blur.
Crayonano

CrayoNano er en bedrift som ble startet av NTNU for å kommersialisere en ny teknologi. Denne nye teknologien har den funksjonen at den kan få galliumarsenid til å gro små nanotråder på grafitt ved bruk av molekylær stråleepitaksi. Det nye hybride elektrodematerialet har også optoelektroniske muligheter.
Grunnleggesesprosessen ble støttet av den norske regjeringen. I september i grunnleggelsesåret fikk bedriften svært mye oppmerksomhet i både media og presse, hvor det ble lovet et bredt spekter av applikasjoner, hvor solpanel, LED-teknologi og mobiltelefoner var inkludert. Sjefsforsker for prosjektet og bedriften, Dr. Weman, påstod til og med at Samsung hadde vist interesse for å samarbeide med bedriften. Produktet CrayoNano tilbyr har enda ikke fungert som en del av et solpanel og selve produksjonen er svært dyr. Bedriften er derfor for tiden (anno 2014) på jakt etter private investorer og industrielle partnere.
Boksing under Sentralamerikanske og karibiske leker 1954

Boksing under Sentralamerikanske og karibiske leker 1954. Boksing var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var femte gangen som boksing var med i de sentralamerikanske og karibiske leker. Det ble konkurrert i åtte vektklasser, kun for menn. Mexico ble beste nasjon med fem gullmedaljer foran Venezuela med en.
Gyula Gömbös

Liv og virke

Gömbös kom fra en familie med tysk bakgrunn, fra en landsby av dels tysktalende og dels ungarsktalende innbyggere. Familien tilhørte den ungarske lutherske kirke.
Gömbös ble yrkesoffiser. Han ble tidlig bemerket for sine nasjonalistiske, anti-habsburgske holdninger. I1918 var han medgrunnlagger og leder for den antisemittisk-nasjonalistiske organisasjon «Oppvåknende Ungarn» og støttet i 1919 admiral Miklós Horthy i den militære motstand mot den ungarske kommunistiske rådsrepublikk.

Politiker

I den reaksjonære motregjeringen som organiserte seg i 1919 i Szeged, var Gömbös statssekretær i det av Horthy ledede krigsministeriet. På denne tiden opprettet han to antisemittiske hemmelige forbund, for henholdsvis sivilister og for militære.
I 1920 ble Gömbös representant for småbøndenes parti (Országos Kisgazdapárt, OKGFP) i det ungarske parlament. I 1923 trådte han ut av det konservative regjeringspartiet og grunnla det høyreekstreme Partiet for ungarsk nasjonal uavhengighet (også kalt rasevernpartiet). 
I den konservative statsminister István Bethlens kabinett ble Gömbös krigsminister den 10. oktober 1929.

Statsminister

Etter stadig økende påtrykk fra høyreekstremt hold ble han den 1. oktober 1932 utnevnt av riksforvalter Horthy til statsminister. Han holdt samtidig fast på sin tidligere ministerpost. 
Gömbös avsverget offentlig sin tidligere antisemittisme da han tiltrådte statsministerembedet. Det jødiske lederskap under Stem og Szanto støttet utnevnelsen av Gömbös og hans politikk, etter å ha mottatt Gömbös' løfter om ikke å innføre noen antijødiske lover og ikke føre en politikk som kunne skade jødene økonomisk. Gömbös holdt sitt løfte og iverksatte ingen antijødiske lover.
Som statsminister bedrev han en autoritær innenrikspolitikk, innsatte offiserer i mange statlige embeder og forsøkte å omdanne Ungarn til en totalitær stat etter fascistiske forbilder. Utenrikspolitisk fremmet han landets samarbeid med Benito Mussolinis Italia og Engelbert Dollfuß' Østerrike (Romaprotokollene 1934). Dessuten fikk han etterhvert inn for samarbeid med Nazi-Tyskland. 
Ved å innføre verneplikt klarte han å gjøre hæren vesentlig større. Hans autoritære politikk brakte ham til slutt på kollisjonskurs med moderate konservative. Småbøndenes parti gikk over til opposisjonen.
Gömbös døde i embedet i München, av kreft.
Kystmuseet i Sør-Trøndelag

Historie

Museet ble opprinnelig etablert som Hitra bygdesamling 19. mars 1981. Året etter fikk museet sine første lokaler i det da nybygde Hitra videregående skole, og åpnet snart sin første utstilling «Sei på kvar ein grunn, skrei på kvart eit med». I museumsplanene for Sør-Trøndelag 1985-1989 ble Hitra bygdesamling utnevnt til regionmuseum for Sørfosen museumsregion, og i 1991 ble en ny museumsordning innført i Sør-Trøndelag der Hitra bygdesamling ble utnevnt til fylkesmuseum med spesielt ansvar for kystkultur. Den 19. oktober 1994 ble Hitra bygdesamling etablert som privat stiftelse med navnet Sørfosen Museum.
I 1995 ble bygningen til det tidligere Hitra meieri kjøpt og museet flyttet inn i de nye lokalene samme år. Samme år ble det inngått en leieavtale med Opplysningsvesenets fond om leie av Dolm prestegård på Dolmøya på Hitra. Museet leier bygningene og deler av området rundt prestegården, og driver skjøtsel av leieområdet.
I 1999 ble navnet endret til Stiftelsen Kystmuseet i Sør-Trøndelag. I 2001 fikk museet kjøpe Hitra meieri av kommunen for en symbolsk sum. 1. januar 2009 ble museet en del av Museene i Sør-Trøndelag.                             Meierisalen er en flerbrukssal på museet som brukes av museet selv og eksterne aktører.

Utstillinger

Kystmuseet har to faste utstillinger: Russerforliset(2016) og Folket i Flatvika (2001). "Russerforliset" forteller historien om den russiske pinken "Jedinorog" som forliste ved Sæbuodden, Kvenvær i 1760. Folket i Flatvika er en utstilling som gir innblikk i livet på en kystgård på Hitra i 1920.
Kystmuseet har også en avdeling på Sandstad. I bygget til Hitra hurtigbåtterminal kan du besøke "Ægirutstillinga" og dette er også avgangssted for visningsturer der du kan bli med ut på sjøen for å besøke et moderne oppdrettsanlegg.
SCAM

SCAM er en italiensk produsent av terrengkjøretøyer som holder til i Induno Olona i Varese. Den ble stiftet i 1995 av en gruppe ingeniører med erfaring fra produksjon av terrenggående lastebiler. De leverte først deler til Bremach, men de første egne modellene var SM og SMT, og i april 2000 begynte serieproduksjon på 15 kjøretøyer i måneden. I 2005 innledet de et samarbeid med Iveco om leveranse av kabiner og motorer og drivverk. Leveranser og vedlikehold foretas også gjennom Iveco-systemet.
Motoren for alle SCAM-modeller er Ivecos 3-liters turbodiesel F1C på 175 hk. Akslene er fra Carraro, og den 6-trinns girkassen er fra ZF. En egenutviklet ekstra girkasse sørger for lavgir og firehjulstrekk. Modellene fåes med totalvekt på 3,5 eller 5,5 tonn. Fjæringen står parabolske bladfjærer for framme og bak.
Guayabo

Guayabo er det viktigste førkolumbiske arkeologiske funnstedet i Costa Rica. Det befinner seg i kantonen Turrialba, like sør for vulkanen Turrialba.
Man tror området var bebodd mellom 1500 f.Kr. og 1400 e.Kr. Man veit ikke hvilket folk som holdt til i byen, men den virker å ha vært av stor kulturell og religiøs betydning, og var sannsynligvis et seremonielt sentrum. Byen dekker et areal på 218 hektar, og man tror den hadde opptil 10 000 innbyggere, før den av ukjente årsaker blei forlatt. Den blei rask oppslukt av jungelen, og blei gjenoppdaga på 1700-tallet av naturalisten Anastasio Alfaro.
Store deler av Guayabo er ennå ikke gravd ut. På området fins det både brønner, helleristninger, akvedukter og brolagte gater. Keramikk-, gull- og flintgjenstander samt andre objekter som er funnet på stedet, stilles ut på Museo Nacional i hovedstaden San José.
I 1973 fikk Guayabo status som «nasjonalmonument».
Simon Sjödin

Biografi

Simon Sjödin ble født 4. oktober 1986 i Stockholm. Foreldrene er Kristina og Omar.
Sjödin ble første gang svensk mester i svømming i 2005, da han vant 200 m butterfly.
I 2007 skiftet han klubb fra Södertörns SS til SK Neptun.
I 2008, Simon Sjödin deltok under Sommer-OL for Sverige. Han endte på 26, plass på 200 m butterfly og 11.-plass med den svenske laget på 4×100 m medley stafett.
SMS-språk

SMS-språk er en noe omtrentlig omtale av slang som har utbredt seg på tekstmeldinger sendt mellom mobiler. Etterhvert som mobiltelefoner ble vanligere i slutten av 1990-årene, og da særlig blant ungdom og IT-folk, syntes mange at det tok for lang tid å skrive tekstmeldinger. De små tastaturene er langsomme hvis en skal skrive lengre meldinger og hver melding kunne opprinnelig bare inneholde 160 tegn.
Forkortelser av ord og uttrykk ble tatt i bruk, noen av dem var nye, men mange av dem hadde sitt opphav tidlig I 1980-årene da usenet-grupper og senere BBSer ble brukt som diskusjonsfora med en ekstremt lav overføringshastighet ift. dagens tilganger til internett.
Sekkelsten

Sekkelsten er et sted i Askim i Østfold.
På Sekkelsten finnes hovedlageret til G-Sport i Norge, Gresvig. Der finnes også Askim Næringspark, Glava Flex, Askim Kro, Statoil og Askim stenindustrid.
Veistrekningen Momarken - Sekkelsten (E18) på 6,5 kilometer har blitt firefelts motorvei. Det var Veidekke Entreprenør AS som fikk i oppgave av Statens vegvesen, Region Øst å gjennomføre prosjektet.